Du kan bruge den lækre krydderurt/grøntsag på mange måder. En af dem er som ramsløgssalt. Du kan også lave pesto, suppe, ramsløgsolie eller måske bruge den i salater. Du kan dampe bladene og spise dem, eller du kan spise dem rå. De er også gode i wokretter eller i en nordisk version af brændende kærlighed. Kun fantasien sætter grænsen for hvor du kan bruge ramsløg i din madlavning.